******

***Referat ”Til Start” Evaluering***

***for hester født 2014***

**Quality Airport Hotel Gardermoen fredag 20. og lørdag 21. januar 2017**

***Deltakere:***

**DU- utvalget – Geir Stangeland, Elin Bergseth, Øivind Gryteland, Frank Westberg og Gunnar Gjerstad. Midt Norge Travforbund – Pia Helen Hernes, Monica Eide Leirvik og forbundssekretær Sverre Hosen. Hedmark Travforbund Anette Isaksen og Per Rundén (begge bare fredag). Vestenfjeldske Travforbund Marielle Smørås og Jan Gjennestad. Agder Travforbund Cathrine Heggland. Rogaland Travforbund Ragnhild Tjaum og Rune Grasdal. Buskerud Travforbund Anette Stordal, Audun Tandberg og Pål Sem. Oslo og Akershus Travforbund Kristian Borud. Telemark Travforbund Jorunn Svensson og Stine Brog. Vestfold Travforbund Andrea Sletsjø og Pål Kristiansen. Østfold Travforbund Camilla Ek. Fóringsveileder Trygve Bjørge. DNT administrasjon Knut Olav Dahl.**

**Dag 1:**

**Ble «Til Start» prosjektet slik vi hadde tenkt? Ved Knut Olav Dahl.**

«Til Start» startet i 2011 med prosjekter for hester født i 2010. Bergen, Nossum, Sunndal og Klosterskogen var arrangør for de 4 prøveprosjektene. Med 59 deltagere det første året, fikk vi et inntrykk av behovet og interessen for prosjektet.   
Mottagelsen av prosjektet var overveldende, og allerede året etter kom 3 nye arrangører med. Hedmark Travforbund og Østfold Travforbund, mens Buskerud Travforbund kjørte sitt eget «Til Start» opplegg. Vi var nå oppe i 7 prosjekter for hester født i 2012.

For hester født i 2014 ble det hele 13 prosjekter. Over 20% av 2014 årgangen deltar.

Artig er det også at ponnitravet er med. 2 ponnier deltar i Østfold, og for hester født i 2015, er også Landslaget for N/L hest oppfordre alle sine medlemmer til å delta. 10 N/L hester deltar nå.

Selv om opplegget for «Til Start» prosjektet er initiert fra DNT sentralt, blir prosjektene tilrettelagt og gjennomført lokalt. All ære til de lokale arrangørene som står på, på dugnad. Deltagerne, de lokale treningsveilederne, veterinærene og hovslager bidrag også med gode innspill for at «Til Start» skal bli best mulig.

I utgangspunktet var «Til Start» ment å være for 1 og 2 års hester, men flere og flere ønsker nå oppfølging av hestene videre. «Til Start» for 3 år og eldre hester, er det stor etterspørsel etter, og det er nå allerede i gang flere slike prosjekter med godt resultat.

Målet med «Til Start» er å få flere hester til start, og ikke minst rekruttere flere hesteeiere. Det mener vi bestemt vi har fått til. Resultatet kan leses av vedlagte statistikk.

Konklusjonen på «Til Start» prosjektet så langt, må være at dette er et positivt prosjekt. Mange positive tilbakemeldinger og fornøyde deltakere, gir oss tro på at dette er noe vi må fortsette med og ikke minst utvikle videre sammen med deltakerne.

**Status 2014 årgangen per 31/12-2016 Mønstringsløp.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Region** | **Påmeldt** | **Klb** | **Vbl** | **Ponni** | **Deltatt** | **% deltatt** | **Antall** | **%** |
| Rogaland | 44 | 24 | 20 |  | 30 | 68 % | 21 | 84 % |
| Østfold | 32 | 17 | 15 | 2 | 24 | 75 % | 15 | 75 % |
| Drammen | 23 | 13 | 10 |  | 20 | 87 % | 13 | 76 % |
| Gauldal | 26 | 14 | 12 |  | 19 | 73 % | 13 | 72 % |
| Klosterskogen | 30 | 16 | 14 |  | 25 | 83 % | 12 | 71 % |
| Bergen | 24 | 17 | 7 |  | 20 | 83 % | 12 | 67 % |
| Oppland | 33 | 27 | 6 |  | 21 | 64 % | 11 | 58 % |
| Nossum | 22 | 10 | 12 |  | 15 | 68 % | 8 | 73 % |
| Bjerke | 19 | 12 | 7 |  | 15 | 79 % | 7 | 50 % |
| Fosen | 12 | 5 | 7 |  | 9 | 75 % | 6 | 86 % |
| Hedmark | 10 | 8 | 2 |  | 10 | 100 % | 6 | 67 % |
| Agder | 18 | 16 | 2 |  | 18 | 100 % | 5 | 42 % |
| Jarlsberg | 16 | 5 | 11 |  | 14 | 88 % | 3 | 60 % |
| **Sum** | **309** | **184** | **125** | **2** | **240** |  | **132** | **68 %** |

**NB! For å komme frem til % med godkjent mønstringsløp, er de som er meldt premiesjansen, utenlands fødte hester og ponnier fratrukket.**

**Presentasjon og informasjon fra de enkelte ”Til Start” prosjektene.**

# Til Start i Rogaland V/Ragnhild Tjaum og Rune Grasdal.

* I 2014-årgangen er det 44 påmeldte, 20 varmblods og 24 kaldblods. Vi har hatt 4 storsamlinger med 15 som møtte 1. gang, 24. møtte 2. gang, 15. 3. gang og 6 på siste samling
* Det deltar både «gamle» hestefolk og aktive trenere
* Veldig fornøyd med deltagelsen, men kanskje den siste samlingen for 2-åringene ikke har den funksjonen den burde ha? Har vært dårlig oppmøte på den hos oss. (9 og 6)
* 84% av de som har deltatt på storsamlingene har klart 1 mønstringsløp, og 64% har gått begge.
* Noe usikker på hvorfor noen ikke har møtt på samlingene, eller ikke klart mønstringsløpet. Vet det har vært skader hos noen, andre har ikke hatt mulighet til å møte, men har fulgt opplegget til Gunnar. Noen har rett og slett ikke vært klar for mønstringsløp.
* TIL START i Rogaland har egen Facebookside der vi legger ut info om samlingene. I tillegg har vi egen link på Forus Travbane's hjemmeside, der det ligger tider for trening og storsamlinger.
* Vi forsøker og å kjøre iallefall en temakveld i året. I fjor hadde vi "Ole temmer", Ole Johansen, som driver horsemanship, der var temaet "temming av unghest". Veldig interessant. Vi har planer om å ha en ettermiddag/kveld med lessing av hest, da også i regi Ole. Håper å få gjennomført dette for 2016-årgangen i april.

## Samlingene;

* Vi er en god gjeng på 4 stk som utgjør TIL START-komiteen i Rogaland, alle har vært med fra starten av med 2013-årgangen. Vi deltar på hver trening-/storsamling. Ikke alle hver gang, men den det passer for møter, det er viktig at iallefall en av oss møter - synes nå vi.
* Vi får god hjelp av kontoret ved Forus til kopiering, utsending av invitasjoner, samt bestilling av permer etc., det er aldri nei å få der.
* Vi er heldige å ha 2 dyrleger som har møtt på samlingene, det gjør at de får bruke mer tid på hver enkel. Når det gjelder treningsveileder og hovslager så har vi klart å fixe det, selv om Gunnar har gått alene flere ganger. Ove Kenneth Karlsen har vært med oss de gangene han har anledning. Synd at ikke flere trenere ser nytten i å være med på dette opplegget. Potensielle kunder alle mann :-)
* Kostnadene til storsamlingene blir betalt av midler fått fra DNT. TIL START i Rogaland er gratis å være med på. Vi har ett godt samarbeid med Kari Lise, som driver restauranten på Forus. Maten vi serverer etter storsamlingene lager og leverer hun til stallkroa, der vi har evalueringen. Komiteen koker kaffi, kjøper inn brus og baker kaker. (Anja)
* Rekvisita som blir kjøpt inn blir og betalt av midler fra DNT, mye har faktisk Forus travbane tatt på seg.
* Organisering av samlingene - heldigvis har vi hatt Knut Olav og Gunnar med oss på storsamlingene :-) De har stålkontroll. Vi registrerer deltagerne og deler ut "nummerskilt" til den 2-beinte, når vi har fått en oversikt over hvor mange 4-beinte som deltar, så deler vi ut 10 nummerskilt i hver farge, fortløpende nedover på deltagerlista. På treningssamlingene så lar vi den/de med mest erfaring styre farten/feltet. Vi bruker ungdomsgruppen som kusker for de som ønsker dette. Dette har fungert de fleste gangene.
* I tillegg forsøker vi alltid å få tatt bilder på samlingene - både trening- og storsamlingene, som vi legger ut på TIL START's side på Facebook. Disse bildene har blitt brukt i flere anledninger - både i Trav og Galopp Nytt, samt på DNT's hjemmeside

## Deltagerperm

Veldig bra! Kanskje evaluerer veterinærskjemaet - ta bort prisene?

## DNT's deltagelse

Fungerer meget bra. Tilbakemelding fra deltagerne er at de setter stor pris på at Gunnar og Knut Olav kommer. Måtte det fortsette!

Deltagerne etterspør videoene - kjekt å se "sin" hest i banen.

Til Start for Eldre

14 deltakere der flere allerede har startete og en har vunnet 2 løp og kjørt inn 35 000. Regner med at vi skal klare opp mot 70% startprosent på denne gruppen da flere allerede er på gang til start.

**Bergen Travpark. V/Jan Gjennestad.**

Om arrangørrollen for Til Start-samlingene på Bergen Travpark.

- Blitt en rutinesak for vår del. Med god støtte fra driftsselskapet, gode fasiliteter og enkel tilgang på både dyrlege og assistenter er selve planlegging og gjennomføring ganske så enkelt

- Vanskelig å finne hestene som skal inviteres, ikke minst i forhold til hvem vi skal henge litt på. Eieroversikt per nyttår gir et dårlig bilde over hvilke hester som er tilgjengelig i distriktet

- Sentral deltakelse på samlingene er alfa og omega, både grunnet deres person og væremåte men også fordi eksterne øyne alltid oppfattes som mer objektive enn naboens

- Samlingene er veldig bra hvis en har vært med fra starten av, men for en som har kommet til på samling 2 og 3 og ikke har nådd like langt kan en føle seg noe akterutseilt

- Det skiller veldig mye på hestene utover i 2-årssesongen og det er vanskeligere å få alle til å gå i lag uten at de som har trent lenge må stå i bøylene, kanskje burde kjøringen vært delt inn i to heat?

- 2-årssamling sent i august var ingen slager da det kun var de som allerede hadde gått mønstringsløp som stilte

- En klar trend i statistikken for 2014-årgangen er at de som slutter å komme på samlingene heller ikke klarer mønstringsløp, denne årsaken må vi til bunns i for å kunne motvirke i kommende årganger

- Prosjektet har litt for høyt fokus på mønstringsløp og litt mindre på hva som skal til fra mønstringsløp og til hesten faktisk kan starte løp, her blir båndet klippet altfor raskt.

Om fellestreninger og andre "mellomtiltak"

- Veldig populært i Bergen der vi har kjørt fellestrening i sammen med rutineløp siste lørdag i måneden

- Vi har kjørt med 2x2100 m de fleste av samlingene, mulig vi gikk litt hardt ut for 2-åringene sov godt i noen dager etter januar samlingen.

- Voldsomt skille mellom de langt komne og de ferske vanskeliggjorde heatkjøringen i starten da de som hadde trent litt opplevde at deres hester "slo i sammen" siden de måtte dra dem ned i 3.20-fart for å få alle med seg.

- Det bør nok for fremtiden deles inn heat basert på hvor langt en har kommet

- Voldsomt gode resultatet med en mønstringsløpsprosent på over 85 på hester som har deltatt på minst én fellestrening

- Litt begrenset nedslagsfelt da hester med mer enn en time reisevei fra Bergen Travpark stort sett ikke kommer, det må lages lokale utgaver i distriktene i 2017.

**Bjerke Travbane V/Kristian Borud**.

18 hester ble påmeldt, 2 ble trukket mens 1 hest flyttet til «Til Start» prosjektet i Østfold.

1. samling 19/5-2015 møtte 5 hester, men flere hester gikk fortsatt på utegang og meldte dermed avbud til denne første samlingen.

2. samling 22/10-2016 møtte 12 hester opp og i tillegg til obligatorisk gjennom gang av veterinær, hovslager og treningsveileder kjørte alle i banen. Alle oppførte seg fint.

3. samling 4/4-2016 møtte 7 hester og det ble da distansetrening med posisjonsbytter. Alle oppførte seg fint i banen.

4. og siste samling ble avholdt den 11/10-2016 og da møtte 6 av de 16 påmeldte deltagerne. Det ble kjørt for å teste hvor langt alle hadde kommet.

**Samlingene:**

* Vi hadde forskjellige veterinærer på samlingene, noen var vant med travhest og andre ikke. De som ikke var så vant med travere ble veldig overasket over hvor vel dresserte og rolige hestene var.
* Vi hadde samme hovslager, treningsveileder på alle samlingene, så der fikk vi kontinuitet på oppfølgning og tilbakemeldinger.
* Organisering av samlingene fungerte veldig bra. Bjerke var en fin plass å ha «Til Start» på, da alle fasiliteter er på plass og vi kunne bruke anlegget som vi ønsket.
* Selv om deltagelsen var variabel var det «ingen» som datt helt av, men noen var ute grunnet skader og operasjoner.

**Deltagerperm:**

* Skal jeg prate for meg selv så burde den ligget tilgjengelig på «Til Starts» nettside, så de som har behov for det kan lese/oppdatere seg der. Dette for å spare kostnader.
* Kan dette ligge på travsport under hesten/evnt medlemsregister, for å finne dokumentasjon fra samlingene.

Treningsopplegg:

* Innføring av treningsprogram er fint for de som har en bane eller flate løyper.
* Det burde vært et bedre opplegg for de som har mer kuperte løyper.
* Fórplanen blir litt for generell, burde vært delt på kaldblods og varmblods
* Treningsdagbok, her er det hva du ønsker å bruke. Kan enkelt bruke en   
  «kiwi kalender» som kan henge i stallen der du har oversikt over hele året.

**Fellestreninger:**

* 17/11: 7 hester møtt, 4000m
* 15/12: 9 hester møtt, kjørt 5000 m
* 19/01:9 åringer + 1 eldre hest møtt kjørt 6000m
* 16/02: 8 åringer møtt, kjørt 8000m
* 08/03: 10 åringer møtt, kjørt 10000m
* 07/06: 4 kalde for å kjøre 2,00-2,10 2100 for å sjekke mønstringsløp krav
* 05/07: 3 kalde for å kjøre 2,00-2,10 2100 for å sjekke mønstringsløp krav
* 21/07: 4 kalde for å kjøre 2,00-2,10 2100 for å sjekke mønstringsløp krav

**Konklusjon:**

* Vi er veldig fornøyde med opplegget og kan ikke få rost det nok!
* Burde vært obligatorisk for alle unghester, da dette er bra for både eier og hest
* Istedenfor pengestøtte til mønstringsløp, burde det vært pengestøtte til de som deltar på «Til Start».
* Filmene burde blitt lagret under «faner» per årgang slik at det er lettere å finne frem
* Veldig positivt med filmer
* Knut Olav og Gunnar sin deltakelse har fungert veldig bra
* Vi på Bjerke hadde 8 fellestreninger i tillegg til samlingene

**Drammen Travbane. V/Anette Stordal, Pål Sem og Audun Tandberg**

Buskerud Travforbund arrangerte informasjonsmøte hvor eiere av hester født 2014 var invitert.

I tillegg inviterte vi alle interesserte til kurs i foring v/Trygve Bjørge og trening av unghester v/Gunnar Gjerstad i august.

20 hester har deltatt, 2 er påmeldt Premie Sjansen, og 13 greide mønstringsløps kravet (75%).,

2-åringene hadde «Til Start» samlinger 11.mai og 30.august. Her var også 3-åringene og eldre hester invitert. Vi hadde en eldre hest som deltok på samling. Det var en 11 år gammel kaldblodshest hest med kr 2.000,- i grunnlag tilbake til 2009. Hun gikk godkjent prøveløp og tjente raskt 16.000,- på 4 starter etterpå.

Det ble også arrangert fellestreninger annenhver onsdag fra februar til juni for de som var 2 år i fjor. Det var også lagt opp til å delta i 2-årsløp på lokalkjøringene i april, etter idealtid.

Treningsveileder Pål Sem og hovslager Audun Tandberg, begge fra BT-styret har deltatt på alle samlingene også dette året. Annette Stordal har også vært engasjert både i forbindelse med fellestreningene, og som deltaker. Annette og Ernst-Petter har deltatt med ulike hester på til start prosjektet i Buskerud, hvert eneste år.

Når det gjelder videre planer i Buskerud, så prøves det nå ut å legge fellestreningene til rett etter rutineløpene på Drammen annenhver lørdag.

Buskerud Travforbund har fått kritikk for at fellestreningene var på onsdager grunnet kollisjon med Bjerke-kjøring.

Dessuten er det positivt om enda flere deltar på fellestreninger - og selv om ikke alle er påmeldt «Til Start» opplegget, blir det flere å trene sammen med.

BT satser på å videreføre tilbudet for hester som er født i 2016.

Når det gjelder «Til Start» for eldre hester, så har vi ikke kommet i gang med et eget opplegg for dem ennå, bortsett fra at også eldre hester er velkommen på samlinger for 2- og 3-åringer.

**Jarlsberg Travbane. V/Andrea Sletsjø og Pål Kristiansen.**

Vestfold Travforbund arrangerte informasjonsmøte for eiere av hester født 2014 på vårparten.

På høstparten kunne alle som var interessert, delta på kurs i foring v/Trygve Bjørge og trening av unghester v/Gunnar Gjerstad.

16 hester ble påmeldt og av disse deltok 14 hester. 9 av hestene er påmeldt Premie Sjansen og av de gjenstående greide 3 mønstringsløps kravet (60%).

2-åringene hadde «Til Start» samlinger 18.april og 24.oktober. Her var også 3-åringene og eldre hester invitert.

Det var fellestreninger annenhver søndag gjennom hele vårparten de som var 2 år i fjor.

Ann-Sophie Myklebust har hatt ansvaret for til start gjennomføringen i 2016.

Utpå høsten fikk vi i tillegg hjelp fra personer i Jarlsbergs ungdomsgruppe, som sekretærer på samlingene.

Dette er dugnadsinnsats som skal gi «gevinst» i form av lavere egenandel på fremtidige studieturer i regi av ungdomsgruppen.

Også på Jarlsberg, skal fellestreningene nå inngå som et supplement til rutineløpene, som arrangeres annenhver tirsdag gjennom hele året.

Fellestreningen vil gå som dagens siste løp, og det er åpent for alle 2- åringer. Det vil gis tilbud om tidtaking fra månedsskiftet april/mai

Anne Grete Rasmussen er ansvarlig for fellestreningene.

Vestfold Travforbund ønsker også å kunne tilby et opplegg for eldre hester.

**Midt-Norge Travforbund V/ Pia Helene Hernes – Nossum, Monica Eide Leirvik – Fosen og forbundssekretær Sverre Hosen.**

**Gauldal Travpark Vollmarka, Melhus**

26 påmeldte, 2 døde, 2 solgt

16 møtte første gang, 8 møtte andre gang, 9 møtte tredje gang, 4 møtte fjerde gang, 3 møtte alle gangene

Veldig bra oppmøte første gang, deretter avtok deltakelsen mye. Burde vært større deltakelse. Totalt var 18 av de 26 påmeldte innom en eller flere ganger.

Mønstringsløp: 13 har klart ett, 12 har klart to, 72%

Hvorfor ikke møtt eller avsluttet: passer ikke tidsmessig, skader, trener selv

Arrangøren tok over selv etter 2014 årgangen.

**Skoglund Travbane, Ørland**

10 (12) «påmeldte» (potensielle deltakere) Fosen er en liten region, men pga beliggenhet ifht til resten av Trøndelag, har de eget arrangement. Må ta ferje. Alle årganger kjøres samme dag.

4 møtte første gang, 7 møtte andre gang, 6 møtte tredje gang, 3 møtte fjerde gang, 1 møtte alle ganger

Godt oppmøte sett i forhold til potensiale. Totalt var 8 av de 10 potensielle innom.

Mønstringsløp: 6 har klart ett, 5 har klart to, 2 er med i premiesjansen, 86%

Hvorfor ikke møtt eller avsluttet: skader, passer ikke tidsmessig

**Nossum Travbane, Nossum**

22 påmeldte, 4 solgt, 2 flyttet

10 deltok første gang, 10 deltok andre gang, 6 deltok tredje gang, 5 deltok 4 gang, ingen møtt alle ganger

Meget bra deltakelse i starten, deretter avtar deltakelsen. Totalt var 18 av de 22 påmeldte innom en eller flere ganger.

Mønstringsløp: 8 har klart begge, 1 er med på premiesjansen, 1 er Belgisk, 73 %

Hvorfor ikke møtt eller avsluttet: passer ikke tidsmessig, skader, trener selv

**Samlingene**

Det har vært greit å skaffe arrangørstab på alle stedene.

Også vært greit å rekruttere veterinær og hovslager.

Treningsveileder har vært greit enkelte steder.

God flyt i arrangementene, tidsplan holder.

**Deltakerpermen**

Innholdsrik. Bør være et godt verktøy for hesteierne. En ajourført perm bør være verdifull ved et eventuelt salg av hesten.

**DNTs deltakelse**

Har fungert flott i de tre år undertegnede har vært med. Som forbundssekretær prøver jeg å holde regien i ett likt system på alle steder, og legge alt godt til rette for deltakerne og arrangørene.

Gunnar Gjerstad er en meget omgjengelig person, med stor kunnskap og har stor respekt. +++

Knut Olav er en meget positiv og omgjengelig person, meget god kontakt med deltakerne. Stor kunnskap +++

Filmene er en del av suksessen. For mange er det viktig å få se på egne hester og andres, samt at det er med på å gi selvtillit til deltakerne. Alle tørr å si noe foran kamera, til en så flink intervjuer. Og de får si noe om sin kjæreste hobby, hesten. Tror filmene er viktig. Det hever kvaliteten på samlingene og arrangementet og hele Til Start.

**Konklusjon**

Lært masse om hestehold.

Kommer man her som nybegynner, får man hjelp og oppfølging til å komme i gang.

Sosialtrening for hestene og eierne. Man blir en del av nettverk. Her møtes likesinnede hesteeiere, samt fagpersonell som trener, hovslager og veterinær.

Tiltaket fungerer også for eldre ustartede. Mange av disse har kommet ut i løp.

Rekruttering av nye kan følges opp bedre. Markedsføring lokalt at det foregår arrangement på lokalbanene/totobanene.

**Klosterskogen Travbane V/ Stine Brog og Jorunn Svensson.**

**Gjennomgang.**

* Til sammen 28 påmeldt, noen meldte seg på uten å delta, få var med alle samlinger, noen «ekstra» fra trenerstaller deltok på fellestreninger.
* God deltagelse i forhold til antall hester i distriktet.
* 1 startet, 17 greid mønstringsløpskravet, 3 meldt Premie Sjansen, 1 sendt til Starum, 1 død og 1 ikke registrert i DNT.

**Samlingene.**

* Arr. stab trygg og god, lett å rekruttere.
* Hovslager, treningsveileder ok, men veterinær litt vanskeligere å få med.
* Klart å holde kostnadene begrenset til midlene vi får fra DNT. Har servering ved alle fellestreninger og samlinger. Månedlige fellestreninger.
* Organiseringen fungerer bra, men kan bli noe ventetid.
* Lar også de som ikke er påmeldt være med på fellestreninger. Flere trenere i området har vært med. Deres erfaring er fin i forhold til å kjøre samlet i felt på tid.
* Legger ut på facebook når det skal være fellestrening.

**Deltagerpermen:**

* Rapportene kunne vært mer utfyllende, men det vil medført mer ventetid på samlingene.
* Noen av deltagerne ønsker flere tilbakemelding ved gjennomgangen av sin hest.

**DNT’s deltagelse:**

* Viktig at Gunnar og Knut Olav deltar på samlingene. OK at den lokale staben tar seg av fellestreningene.
* Filmene gir mulighet til å se utviklingen.
* Nettsiden har ikke fungert så godt hos oss, men vi jobber med saken og har laget egen facebook side for 2015 årgangen.
* Tenker å knytte ungdomsgruppa opp mot «Til Start» der det er mulig.

**Konklusjon:**

* Positivt, mange er med år etter år.
* Mange positive tilbakemeldinger, stor deltagelse på «tråkka» under samlinger og fellestreninger.

**Sørlandet Travpark V/ Cathrine Heggland.**

* 18 hester har deltatt. 16 kaldblods og 2 varmblods.
* 3 hester er påmeldt Premiesjansen og 5 hester greide mønstringsløpskravet.
* Har egen Facebook gruppe.
* Fellestreningene på Hortemo har fungert bra og skaper et godt miljø.
* Jogger i grupper ut i fra hvor langt vi har kommet. Bytter posisjoner.
* Hovslager, veterinær og treningsveilederne er dyktige.
* Johan Kringeland Eriksen har deltatt som treningsveileder.
* Veldig bra at Gunnar og Knut Olav er med.
* For min del som trener mye alene er dette helt topp.

**Kongsvinger Travsenter V/Anette Isaksen.**

* Har arrangert for årgangene 2011-2015
* 2011: 23 påmeldte, 5 trukket, solgt eller ikke møtt. 13 kaldblods og 10 varmblods. 72% ett mønstringsløp, 56 % gikk to. 61% har startet.
* 2012: 23 påmeldte, 8 trukket/ikke møtt. 11 kaldblods og 12 varmblods. 73% ett mønstringsløp, 53% to. 67 % startet.
* 2013: 11 påmeldte. 4 kaldblods og 7 varmblods. 73% ett mønstringsløp, 45% to. 18% mønstringsløp og 9% (èn hest) startet.
* 2014: 10 påmeldte. 8 kaldblods og 2 varmblods. 67% gått ett mønstringsløp og 56% gått to.
* 2015: 15 påmeldte, to trukket pga salg. 10 kaldblods og 5 varmblods.
* Totalt 82 hester på de 5 årene. 67 som har fullført.
* Totalt 54 ulike hesteeiere har deltatt. 12 av dem har deltatt to årganger eller mer.
* 2014. Tre hester som ikke har gått mønstringsløpene. En har operert beinbiter, en har vært halt. Den siste er ukjent årsak.
* 8 på første samling, 7 på andre samling, 3 på tredje, 1 på fjerde.
* Generelt nedgående oppmøte utover i samlingene. Tyder på at nytteeffekten oppleves høyest på de to første samlingene. Mulig å legge inn noe mer innhold? Eksempel kjøreinstruktør.  
  Første samling har noen ganger kommet etter beiteslipp for noen.  
  Fjerde samling noen ganger etter hestene har kjørt mønstringsløpene.  
  Hedmark har hatt samlingene felles for åringer og toåringer, og også invitert t.o.m. treåringer på alle samlingene.
* Dårlig oppmøte på temakursene. Trolig positivt å slå det sammen med heste-samlingene for å begrense antall kvelder/dager folk må reise ut.
* Ikke hatt fellestreninger utenom samlinger
* Permen – fordel om den digitaliseres?
* Mulig å fremforhandle rabatt på PC-horse?

**Momarken Travbane/Kala Travpark. V/Camilla Ek**

**Et opplegg vi vil ha:**

* Mer trening.
* Mer tilbakemelding
* Mer ponnier
* Mindre papirarbeid

**Deltagelse:**

* Vi var fra 25 deltakere til 5 deltakere. Bra oppmøte
* Meg og min hest, Al Gothi De Chené. Vi trives på Kala.
* For oss er det langt å reise hyppig til Momarken.

**Mer trening:**

* Vi ønsker flere organiserte treninger fra høsten som åring.
* Eget «løp» på rutinekjøringsdager.
* Variasjon mellom Momarken og Kala.
* Viktig med leder!

**DNTs deltagelse:**

* Supre folk, masse kunnskap mye hest!
* Vi vil ha mer, tilbakemelding. En travtrener som får ansvar for tre til fire stykk, for tett oppfølging.
* Mer detalj hjelp rundt/etter mønstringsløp med balansering og tips til utstyr.
* Eks. filming med høyhastighetskamera og/eller vanlig kamera for å studere.
* Filmene er bra men kanskje litt mye, etter hvert? Fint med intervjuerfaring☺

**Deltagerpermen:**

* Vi ønsker mindre jobb med dokumentasjon. Kan dette digitaliseres? Hva med en lagringsplass på min side?
* Permen har bra tema. Kan den bli mer praktisk utforma?
* Rapportene er som en klapp på skuldre eller motivasjon. Kan de bli mer innholdsrike og/eller konkrete? Vi savner kritikk

**Veterinær, hovslager og treningsveileder:**

* Kan vi utnytte kunnskapen til veterinær, hovslager, trener mer og fokusere på den enkelte hest?

**Rekruttere ponnier:**

* Ypperlig mulighet til å få ponnier tidligere i gang.

**Vi ønsker oss:**

* Flere samlinger, flest med bare banetrening.
* Mer konkrete tilbakemeldinger, tettere oppfølging.
* Rekrutering av ponnier
* Digitalisere rapportering og at den følger hesten.

Takk for oss og takk for at vi fikk være med på «Til Start». Hilsen Al Gothi De Chené og Camilla.

**Treningsveileder Gunnar Gjerstad – erfaringer fra årgangen 2014.**

En meget positiv årgang med mange flotte hester og eiere/trener som har gjort en god jobb med sine hester. Prosenten hester som har greid mønstringsløpskravet er veldig bra. En del hester er meldt i Premie Sjansen og ikke deltatt i mønstringsløpene. Det blir spennende og se hvordan de også gjør det som 3 åringer.

At mange av hesteeierne kommer igjen år etter år på «Til Start» samlinger er hyggelig og gir oss en bekreftelse på at opplegget fungerer.

Generelt er arrangørene av samlingene veldig flinke. Mange har vært med lenge og har mye erfaring. Det ser vi også på tiden vi bruker på samlingene.

Trening av unghest må ikke sammenlignes med trening av voksen hest. Unghesten må gjennom et grunntreningsprogram. Mange treninger over distanse med lav puls. Mellom 140 – 150 per minutt.

En eldre hest må trenes mer intensivt. Intervall trening 2 dager i uken med puls rundt 80% av maks, er slik de fleste trener en travhest i dag. Da må de andre treningsturene den uken, kun være restitusjon. Skritt eller lett jogg. Husk det går opp til 72 timer for en hest å ta seg igjen etter en hard trening eller et løp. Ved trening av hest kan man si at det er 3 ting som er like viktig! **Trening, fóring, hvile!**

Fellestreninger er viktig, og da spesielt for de som trener alene hjemme. Minst en gang per måned bør det arrangeres fellestrening der det kjøres slik at alle deltagerne har utbytte av treningen.

Erfart at det noen steder er liten oppslutning om teorikveldene, og det er en bekymring. Det må vi gjøre noe med.

Samlingen om høsten for 2 åringer er som regel den som har minst deltagere. Det er også bekymringsverdig, for det er da «alvoret» begynner. Bør vi ha et annet opplegg for hestene da?

Ut i fra dette ser jeg for meg at vi må gjøre noe for å flere på teorikursene og flere på samling på høsten som 2 åring.

**Fóringsveileder Trygve Bjørge. Fóring av unghest.**

Generelt er fóring av unghest enkelt. Normfóringen som er beskrevet i fóringsplanen i deltagerpermen kan brukes av de fleste. Man må bare justere med kraftfór ut i fra hestens hold.

Hestens fordøyelses system er spesielt og det må vi ta hensyn til. Vann og fiber gjennom godt fiberrikt høy/høyensilasje, er hestens hoved næring. Fri tilgang til vann og høy/høyesilasje, mens kraftfór med protein brukes i tillegg etter hold, vokst intensitet, forventet voksen vekt og ut fra tilgjengelig grovfor.

Fóranalyse et godt hjelpemiddel. En unghest trenger protein, mens en voksen hest trenger energi rikt fór.

**Ordet fritt:**

**Kristian Borud:**

Noe av mønstringsløpspremiene bør gis til de som deltar på «Til Start» opplegget.

**Per Rundén:**

PC program til hjelp ved å gi hesten riktig fóring.

**Gunnar Gjerstad:**

Har ingen tro på at det går å fóre en voksen hest som skal prestere på travbanen, bare med høy/høyensilasje.

**Trygve Bjørge:**

Fóranalyse av høyet/høyensilasjen et nyttig hjelpemiddel.

**Cathrine Heggland:**

Er det fornuftig å sette hesten på en trenerstall en periode?

**Gunnar Gjerstad:**

Ja Cathrine, trener du mye alene, er det fornuftig å sette hesten på trenerstall en periode.

**Anette Isaksen:**

Kurs i kjøring er noe jeg tror mange trenger. Bør legges inn som et tilbud til «Til Start» deltagerne.

**Øivind Gryteland.**

Ja enig med Anette. Det er lett å kjøre hesten hard i munnen, og det kan vi etter min mening unngå med riktig tøyleføring. Kurs fornuftig.

**Geir Stangeland:**

Føler at mange er for snille i treningen.

**Rune Grasdal:**

Tøffere i treningen?

**Jan Gjennestad:**

Utover vinteren som 2 åring er det stor forskjell på hestene. Viktig å tilpasse treningen til hesten.

**Trygve Bjørge:**

«Til Start» ut i distriktene. Tilbud på lokalbaner i store regioner.

**Per Rundén:**

Forskjell om en hest er født i mars eller juli?

**Gunnar Gjerstad:**

Jeg vil at hesten skal fødes slik at den kan komme ut så raskt som mulig. Stå inne på en boks tror jeg ikke er gunstig den første tiden etter at den er født.

**Elin Bergseth:**

Viktig at hesten trenes etter utvikling.

**Monica Eide Leirvik:**

Trene hardt! Hva er det?

**Dag 2:**

**Gruppearbeid:**

**Gruppe 1.**

* Informajonsbrev om «Til Start» sendes med fødselsmeldingen til hesteeieren. Evnt. sammen med medlemskontingenten.
* Oppfølging av deltagerne. De lokale arrangørene må følge opp deltagerne bedre. Viktig med de som faller av. Hvorfor faller de av?
* Fadder ordning.
* Organiseringen er per i dag bra. Bør fortsette med «Til Start». Viktig at det blir styrt sentralt, men mye kan gjøres lokalt.
* Hovslager kan være mer «på» i forhold til hester som klikker sko eller traver dårlig.
* Veterinær. Ønsker mer tilbakemelding. Ikke bare pels og hold, men utdype mer om hesten generelt.
* Tenke nyt i forhold til skjemaene – elektronisk.
* Fellestreninger på helgene da mange har lettere for kunne møte da.
* Oppfølgingsplan for unghester. Tenner, høver etc.
* Opplegg for eldre hester i permen også.
* Egen løpsserie for «Til Start» hestene.

**Gruppe 2:**

* Info om «Til Start» sendes ut med fødselsmeldingene.
* Mer info om «Til Start» prosjektet på travsport.no.
* Link til alle lokale «Til Start» sider.
* «Til Start» videre og fellestreninger. Hvem har ansvaret?
* «Til Start» for eldre er det også viktig med oppfølging av veterinær, hovslager og treningsveileder.
* Lokal oppfølging av deltagerne.
* Filming av en og en hest. Høyhastighets kamera.

**Gruppe 3:**

* «Til Start» hestene bør få noe av mønstringsløpspotten.
* Oppfølging avgjørende.
* Spørreskjema i etterkant.
* Mer info før oppstart.
* Forbundet må drive «Til Start».
* Veterinær og hovslager viktig.
* Når det er mange deltagere på en samling bør en dele opp i grupper når de kjørere i banen.
* Aktive treningsveiledere.
* Lokale samlinger.
* Følge opp eldre hester er viktig.
* DS bør engasjere seg mer.
* Oppfølging i etterkant.
* Løpsserie for «Til Start» hester.
* Premiekjøring for «Til Start» hester.

**Oppsummering og veien videre v/Knut Olav Dahl**

* «Til Start» prosjektet er veldig positivt og interessen har vært bra fra første dag. Alle travforbund er med. Oppland og Nord Norge Travforbund arrangerer hele opplegget i egen regi.
* Informasjonen om «Til Start» til de som har unghest, kan bli bedre.
* Kurstilbudet bør utvides. Blant annet ble kjørekurs nevnt.
* Oppslutningen om teorikursene kan generelt bli bedre
* Samlingene fungerer bra.
* Fremmøte på samlingen på høsten som 2 åringer er for dårlig. Her må det nye tanker til.
* Mer konkrete tilbakemeldinger og et treningsopplegg for den enkelte hest, synes å være et ønske fra mange.
* Forbundsstyrene må sammen med driftsselskapene ta mer av ansvaret for «Til Start» prosjektet i sin region, og oppfølgingen av deltakerne.
* Lokal trener- og kuskekompetanse må engasjeres mer i prosjektet. Til å følge opp deltakerne og være rådgivere og mentorer.
* Alle regionene må minimum arrangere 1 fellestrening per måned.
* Oppfølging av hestene også som 3 åring og eldre hester, er ønskelig.
* Vi må jobbe for å få med flere nye hesteeiere, men det er også veldig viktig å ta vare på de vi har i dag.
* Målet om å øke startprosenten på «Til Start» hestene med 10% i forhold til landsgjennomsnittet, er allerede nådd, men vi må sette nye mål.

Takker alle for en interessant samling med mange innspill og tanker om fremtiden for «Til Start» og travsporten i Norge.

Knut Olav Dahl

ref